section_heading: Povijest
paragraph_text: Još prije oko 5.500 godina na ovom području se vadila sol isparavanjem iz površinske slane vode. Tu je nastalo naselje, u rimsko doba poznato kao Magnum Sal ("Velika sol"), na poljskom Wielika Sol, kako se prvi put spominje u izvješću papinskog legata Gillesa iz oko 1124. godine. Grad je službeno osnovao poljski vojvoda, i kasniji kralj, Premislav II. Poljski 1290. godine kao naselje rudara uz slavni rudnik soli koji je jedan od najstarijih u svijetu (najstariji je Rudnik soli Bochnia, 20&nbsp;km od Wieliczke). Ležište soli je dugo oko 10&nbsp;km, široko od 500 do 1300 metara i debelo oko 400 m u dubinu.